SL Uradni list Evropske unije C 49/9

Objava vloge na podlagi člena 6(2) Uredbe Sveta (ES) št. 510/2006 o zaščiti geografskih označb in označb porekla za kmetijske proizvode in živila

(2009/C 49/07)

Ta objava daje pravico do ugovora zoper vlogo na podlagi člena 7 Uredbe Sveta (ES) št. 510/2006 (1). Izjavo o ugovoru mora Komisija prejeti v šestih mesecih po dnevu te objave.

POVZETEK

UREDBA SVETA (ES) št. 510/2006

„TRADITIONAL GRIMSBY SMOKED FISH“

ES št.: UK-PGI-0005-0132-19-05-2000

ZGO ( X ) ZOP ( )

Ta povzetek zajema glavne elemente specifikacije proizvoda za informativne namene.

1. Pristojna služba v državi članici:

Naziv: Department for Environment, Food and Rural Affairs Naslov: Food and Drink Manufacturing Team Area 8E, 9 Millbank, c/o Nobel House 17 Smith Square, London SWIP 3JR United Kingdom Tel.: (44) 207 238 6623 Faks: (44) 207 238 5728 E-mail: simon.johnson@defra.gsi.gov.uk

2. Vlagatelj:

Naziv: The Traditional Grimsby Fish Smokers Group Naslov: Alfred Enderby Ltd Maclure Street, Fish Docks Grimsby DN31 3NE United Kingdom Tel.: (44) 1472 342984 Faks: (44) 1472 342984 E-mail: smoked@alfedenderby.co.uk Sestava: Proizvajalci/predelovalci ( X ) drugo ( )

3. Vrsta proizvoda:

Skupina 1.7: Sveže ribe, mehkužci, raki in ribji proizvodi

4. Specifikacija:

(povzetek zahtev v skladu s členom 4(2) Uredbe (ES) št. 510/2006)

4.1 Ime:

„Traditional Grimsby Smoked Fish“

4.2 Opis:

Traditional Grimsby Smoked Fish je filet trske in vahnje s težo 200 do 700 gramov, ki je hladno prekajen po tradicionalni metodi znotraj določenega geografskega območja. Je kremaste do bež barve s suho strukturo in rahlo slanim prekajenim okusom. Po predelavi se v namenskih kartonih (njihova teža ne sme presegati 5 kilogramov) ali posameznih vakumskih embalažah prodajo različnim prodajnim mestom.

4.3 Geografsko območje:

Mesto Grimsby v okraju severovzhodnega Lincolnshire, kot je opredeljeno z upravnimi mejami.

4.4 Dokazilo o poreklu:

Minimalne zahteve za nadzorni postopek so:

Za pripravo predelanega proizvoda:

(i) vsak proizvajalec je vpisan v register proizvajalcev Traditional Grimsby Fish Smokers Group;

(ii) ribe se običajno kupijo na ribjem trgu v mestu Grimsby. Treba je voditi pisni seznam vseh kupljenih rib;

(iii) preglede nespoštovanja teh pisnih podatkov bo opravljal imenovani nadzorni organ.

Sledljivost predelanega proizvoda:

(i) podatki o proizvajalcu (podatki, potrebni za navezavo stikov, in identifikacijska številka) ter proizvodu (vrsta, teža in rok uporabe) morajo biti ob prodaji ribe označeni na embalaži;

(ii) proizvajalec mora voditi pisni seznam o celotni prodaji;

(iii) preglede o spoštovanju teh zahtev bo opravljal imenovani nadzorni organ.

4.5 Metoda pridobivanja:

Sveža cela riba običajno izvira iz Islandije, Ferskih otokov in Norveške, pa tudi z drugih območij. Kvalificirani delavci ročno filetirajo celo ribo. Filetirane ribe nato za 10 do 15 minut namočijo v slanico in jih ob koncu delovnika odcedijo na kovinskem stojalu, imenovanem nabodalo. Ribe na nabodalih položijo v prekajevalnico v višini, primerni za postopek prekajevanja.

Dno prekajevalnice je prekrito z žagovino, na kateri zanetijo ogenj, da ta začne tleti. Trajanje prekajevanja je odvisno od velikosti ribe, v veliki meri pa tudi od temperature in vlažnosti prostora. Poleti je treba žagovini odvzeti kisik in le malo ognja je potrebnega, da ta prične tleti. Pozimi pa je treba žagovini ovzeti manj oziroma nič kisika ter dodati večji ogenj, da prične tleti. Filete pustijo čez noč najmanj osem ur prekajevati. Kvalificirani delavci redno spremljajo postopek prekajevanja, da zagotovijo enakomerno prekajenost rib, ter jih po potrebi pomaknejo in vzamejo iz prekajevalnice. Vročina ni prisotna, saj bi se ribe med prekajevanjem pričele kuhati in postopoma razpadati ter bi tako padle z nabodala.

Ribe nato vzamejo iz prekajevalnice, da se ohladijo. Ohlajene ribe zapakirajo v plitve namenske kartone z vstavki ali posamezne vakumske embalaže za prevoz na različna prodajna mesta v Združenem kraljestvu in tujini.

4.6 Povezava:

Značilnosti Traditional Grimsby Smoked Fish se z geografskim območjem povezujejo na podlagi tradicije, ugleda, postopka prekajevanja ter znanja in spretnosti udeležencev postopka. Strokovno znanje se je prenašalo iz roda v rod. Dokazi in opisi tradicije ter postopkov prekajevanja segajo v pozno 19. stoletje. V Združenem kraljestvu je Grimsby sinonim za prekajeno ribo od leta 1850 naprej, ko je železnica prvič omogočila hiter prevoz prekajenih rib v London in sčasoma v vse kotičke države. V tem času seveda ni bilo hladilnih naprav ali možnosti priprave ledu, ki se danes tako obsežno uporabljajo za konzerviranje rib ter drugih svežih in pokvarljivih proizvodov. Da se zagotovi in podaljša življenjska doba pokvarljivih proizvodov, izbirajo med soljenjem, sušenjem in prekajevanjem oziroma kombinacijo vseh treh postopkov. Tradicionalno prekajevanje rib v mestu Grimsby se je uspešno nadaljevalo, čeprav so v drugih delih države že dajali prednost mehanskim pečem.

Pristanišče mesta Grimsby je v Angliji edinstveno, saj leži na rtu, ki ločuje rečno ustje Humber od Severnega morja. Ta lega izpostavlja pristanišče hladnim suhim vetrovom z morja in rečnega ustja, ki ugodno vplivajo na postopek tradicionalnega prekajevanja rib, saj v povprečju najvišja poletna temperatura ne presega 20 stopinj Celzija, kar je občutno nižje kot v notranjosti.

Dodatna prednost lege mesta Grimsby na vzhodni obali je, da je ta točka v Združenem kraljestvu najmanj izpostavljena vlažnim jugozahodnim deževnim vetrovom, ki sicer prevladujejo v večini preostalih delov države. Kljub morskemu podnebju z malimi sezonskimi nihanji, se lahko vreme vsakodnevno spreminja.

Z leti pridobljeno znanje o prekajevanju rib v pristanišču je ključnega pomena za ravnanje s spremembami. Začne se z nakupom pravilne vrste ribe, ki skozi letni rejni ciklus občutno spremeni stanje. Grimsby leži na zelo ugodni točki, saj lahko črpa ribe s tako velikega območja, da izkušeni kupec običajno najde ribe, primerne za prekajevanje v vsakem letnem času. Da se zagotovi uspešno prekajevanje ribe, mora prekajevalec upoštevati številne vrste rib, letni čas in vreme, kakor je opisano zgoraj. Generacije strokovnjakov v mestu Grimsby omogočajo tradicionalnim prekajevalcem rib, da že zgolj po strukturi in izgledu proizvedejo dosledno kakovostne proizvode.

Širom Združenega kraljestva je mesto Grimsby sinonim za predelovanje rib. Pristanišče in mesto sta ponosna na dejstvo, da številni trgovci rib že več kot stoletje uspešno dobavljajo najštevilnejše vrste rib širom države in v zadnjem času celo še dlje v Evropo. Traditional Grimsby Smoked Fish je eden najpomembnejših proizvodov, ki ga povezujejo s pristaniščem.

V prvi polovici dvajsetega stoletja je bilo pristanišče Grimsby največje ribiško pristanišče na svetu. Grimsby ima med imeni kot Vigo, Esbjerg, Boulogne Sur Mer in Bremerhaven, s katerimi tesno sodeluje, nepremagljivo lego. Danes je mesto še vedno največje središče ribje proizvodnje v Združenem kraljestvu s trenutno 106 podjetji, ki so člani Grimsby Fish Merchants Association. Ta raznolika trgovska podlaga je vedno bila prednost pristanišča, ki je pripomogla k temu, da ima Grimsby Fish Markets osrednjo vlogo pri prodaji svežih rib v Združenem kraljestvu in tudi na evropski ravni.

Izkušnje in strokovno znanje, ki ga uspešno tradicionalno prekajevanje rib zahteva, se lahko pridobita le z leti, pri čemer se je znanje pogosto prenašalo iz roda v rod. To je v nasprotju z moderno mehansko pečjo, ki je tesno zaprta in električno ogrevana, upravlja pa se preprosto z obračanjem številčnice. Zaradi trajnostnih virov in strateško zelo ugodne lege mesta Grimsby v središču distribucijske mreže za ohlajene ribe se lahko zagotovi dnevna dobava sveže prekajenih rib v vse dele države.

The Guild of Fine Food Retailers (Združenje trgovcev na drobno za delikatesne proizvode) je Traditional Grimsby Smoked Fish dodelilo priznanje za zagotavljanje kakovosti. Tudi številni šefi kuhinj in avtorji kuharskih knjig so priznali njegovo pomembnost kot regionalni proizvod posebne kakovosti, kar kažejo priporočila knjig „Food Heroes“ (Rick Stein) in „Food Lovers Britain“ (Henrietta Green).

4.7 Nadzorni organ:

Ime: North East Lincolnshire Council Naslov: Trading Standards Department Municipal Offices Town Hall Square Grimsby DN31 1HU United Kingdom Tel.: (44) 19 03 23 77 99 Faks: (44) 19 03 20 44 45 E-mail: trading.standards@nelincs.gov.uk

Nadzorni organ je uraden javni organ, ki izpolnjuje načela standarda EN 45011.

4.8 Označevanje:

Simbol EU za zaščito geografskih označb mora biti naveden v neposredni bližini registriranega imena.

(1) UL L 93, 31.3.2006, str. 12.